open-index/open-wikipedia-markdown huggingface dataset:
ראשקטרס ביי

**ראשקטרס ביי** (באנגלית: **Rushcutters Bay**) הוא פרוור בסידני. ראשקטרס ביי מנוהל על ידי עיריית סידני (The City of Sydney).

## גאוגרפיה
ראשקטרס ביי ממוקם לחופו של מפרץ ראשקטרס, שלוחה של מפרץ ג'קסון. הוא מהפרוורים הקטנים בסידני, בגודל הדומה לרוקס, וגובל בפדינגטון בדרום, אליזבת' ביי במערב ואדג'קליף במזרח. רוב שטחו הוא פארק ציבורי - ראשקטרס ביי פארק, המשקיף על המפרץ.

ראשקטרס ביי סמוך לקו הרכבת סיטירייל, בין התחנות קינגז קרוס ואדג'קליף. קו גבולו הדרומי הוא הדרך המהירה ניו סאות' הד, החוצה את סידני וממשיכה מזרחה לכיוון וטסונס ביי.

## היסטוריה
ראשקטרס ביי נקרא על שם ביצה עטורת שיחים קוצניים וסבוכים שהקיפה את המפרצון בתקופת ההתיישבות האירופאית הראשונה. המפרצון נקרא ראשקטרס מהצורך לחתוך ולגזום בסבך על מנת להגיע אליו. במאה ה-19 הביצה יובשה, השיחים נעקרו והאזור הוכשר למטרות שעשועים.

הוקם בפרוור גן ציבורי גדול, ובסמוך לו אצטדיון סידני, ששימש למשחקים ואף קרבות אגרוף, והושיב כ-10,000 צופים. אצטדיון זה נהרס ב-1973 כדי לפנות מקום לקו סיטירייל לכיוון הפרוורים המזרחיים, וכיום נותר במקום בו עמד רק אנדרטה ולוח.

הפרוור כולל בעיקר בתי מגורים ישנים, ואינו מאופיין במוסדות תרבות פרט לפארק ולמעגן הסירות במפרץ.

## קישורים חיצוניים

* ראשקטרס ביי באתר "Dictionary of Sydney"
* ראשקטרס ביי באתר "Sydney Suburbs" 

קטגוריה:פרוורי סידני
סאדאת בוקארי

**סאדאת בוקארי** (באנגלית: **Sadat Bukari**; נולד ב-12 באפריל 1989) הוא כדורגלן עבר גנאי ששיחק בעמדת החלוץ.

## קריירה
בוקארי, יליד ואה, גאנה, גדל בקבוצת הנוער של הארט אוף לאיונס הגנאית, עבר לשחק בקבוצת הנוער של וסטהאם יונייטד באנגליה ואף נבחן ב-2006 בבית"ר ירושלים. לאחר שהחל את הקריירה הבוגרת שלו, עבר ב-2007 לשחק בקבוצת אטואל דו סאהל התוניסאית.

בינואר 2010 ניהל משא ומתן ממושך עם קבוצת הפועל תל אביב, ואף הגיע לישראל על מנת לחתום במדיה, אך בסופו של דבר חתם ב-27 בינואר במכבי חיפה למשך ארבע וחצי שנים. בוקארי לא הצליח להשתלב בהרכב של חיפה וגם כשנכנס כמחליף לא הצליח להטביע את חותמו, ובתום העונה שוחרר מהקבוצה.

לאחר שעזב את ישראל שיחק בקבוצות נוספות בתוניסיה, ובשנת 2012 חתם בקבוצת אסטרה ג'יורג'יו מליגת העל הרומנית. בתחילת 2015 חתם בקבוצת אל-שעלה הסעודית ובקיץ אותה שנה שוחרר ממנה.

## קישורים חיצוניים

* עמוד השחקן באתר הרשמי של מכבי חיפה

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני הארט אוף ליונס
קטגוריה:כדורגלני אטואל דו סאהל
קטגוריה:כדורגלני מכבי חיפה
קטגוריה:כדורגלני אסטרה ג'יורג'יו
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:ספורטאים זרים בלוב
קטגוריה:ספורטאים גנאים ברומניה
קטגוריה:ספורטאים גנאים בערב הסעודית
קטגוריה:ספורטאים גנאים בקפריסין
קטגוריה:ספורטאים גנאים בהודו
קטגוריה:גנאים שנולדו ב-1989
יוני סמאש

**יוני סמאש** (נולד ב-16 בספטמבר 1978) הוא עיתונאי, תסריטאי ומבקר תרבות ישראלי.

## ביוגרפיה
סמאש נולד בשם יהונתן סמש בירושלים. בשל עבודתה של אמו, עברו שנות ילדותו בין היתר במונטריאול, פריז, בוקרשט והונג קונג. 

את דרכו המקצועית החל סמאש בגיל 15 כשדרן נוער בקול ישראל וברדיו ירושלים. בגיל 17 התמנה לכתב חינוך ברשת ידיעות תקשורת.

ב-1999 החל לשמש ככתב לילה ותרבות בשבועון "כל הזמן" מבית מעריב, ובהמשך מונה לסגן עורך העיתון. במשך שלוש שנים כתב שם את מדור ביקורת הטלוויזיה "מגרש ערוצים", ושימש במקביל גם כמבקר הטלוויזיה בתוכנית הרדיו "בילוי היום" בגלי צה"ל. 

מ-2006 התחיל לכתוב במוסף "סופשבוע" ובמוסף התרבות של מעריב. 

ב-2007 עזב את העיתונות הכתובה ועבר לעבוד  כתסריטאי ראשי בתוכנית הסאטירה "מהדורה מוגבלת" בערוץ ביפ. ב-2008 כתב את התסריט לסרט המוקומנטרי "זהירות, פורנו", שבו גם השתתף בתפקידי משנה.

בשנים 2010–2009 שימש כתסריטאי הראשי של תוכנית הסאטירה "לילה בכיף". סמאש גם גילם בתוכנית את דמותו של אבו סאבר, ספק הפרופס הפיקטיבי, ובעונה השנייה את דמותו של מפשר-מן, גיבור העל הפיקטיבי שמיישב מחלוקות בין דודו ארז ושחר חסון. עד לסגירת ערוץ ביפ, כתב והופיע בתוכניות כמו "חומר טוב", "יאללה נקסט", "מש'תגידי"  ו"המעבדה".
בשנת 2011 שימש כתסריטאי הראשי של התוכנית "טלוויזיה במיטבה" בערוץ 2.
בשנת 2012 כתב לתוכנית "זה מהטלוויזיה" בערוץ 2 ולתוכנית הלייט-נייט היומית "איזה יום".
בסוף שנת 2012 הצטרף לצוות הכותבים בעונה העשירית של "ארץ נהדרת". בשנת 2013 היה לתסריטאי בעונה הראשונה של "המופע של רד ודביר" בערוץ 2.

בשנת 2014 עבד כקופירייטר במחלקת הפרומו של הזכיינית "קשת", ובזרוע הבינלאומית שלה, קשת אינטרנשיונל.

משנת 2016 נמנה עם צוות הכותבים של תוכנית הטלוויזיה "החפרנים" בחינוכית 23.

באותה שנה, הצטרף לחטיבת הטלוויזיה של תאגיד השידור הישראלי כאן כמפתח תוכן.

סמאש מתגורר במבשרת ציון, נשוי ואב לשלושה.

## קישורים חיצוניים
*  
* 
* 
* 
* סיני גז, השאלון עם יוני סמאש, באתר "השאלון", 17.9.2008

קטגוריה:סגל מעריב
קטגוריה:סגל תאגיד השידור הישראלי
קטגוריה:תסריטאי טלוויזיה ישראלים
קטגוריה:ביפ: אישים
קטגוריה:בוגרי תיכון בויאר
קטגוריה:בוגרי האוניברסיטה הפתוחה
קטגוריה:ישראלים  שנולדו ב-1978
קטגוריה:סגל רדיו ירושלים
אווליי

**אווליי** (באנגלית: **Eveleigh**) הוא פרוור בסידני, המנוהל על ידי עיריית סידני (The City of Sydney).

## גאוגרפיה
אווליי הוא שטח בין רדפרן במערב (הגבול הוא בתחנת הרכבת רדפרן), אלכסנדריה ווטרלו בדרום, ניוטאון במזרח ודרלינגטון בצפון. הוא אחד הפרוורים הבודדים בסידני שאינו מכיל בתי מגורים ומתועש לחלוטין. הוא ממוקם כשלושה ק"מ דרומית למרכז העסקים הראשי של סידני. בעבר נפרש יותר מערבה וכלל את תחנת הרכבת רדפרן.

## היסטוריה
בעליה הראשון של הקרקע באווליי היה סגן ג'יי-אר הולדן, שנתן לשטח את שמו בעקבות מקום הולדתו באנגליה. השטח כלל במקור חלק נכבד מהפרוור הסמוך רדפרן, ושימש גם למגורים.

בשנות השמונים של המאה ה-19 הלאימה ממשלת ניו סאות' ויילס את שירות הרכבות הפרטי והכושל באזור סידני. חצר הרכבות אווליי הוקמה על מנת לשרת ולתחזק את מערכת הרכבות הקיימת באזור העיר, וב-1908 החלו לייצר באווליי קטרים חדשים. באותה תקופה כ-3,000 עובדים היו מועסקים באתר. עד שנת 1980 העובדים הגיעו לאתר באופן עצמאי מהפרוורים הסובבים, ובשנה זו הם הקימו את תחנת תחנת הרכבת מקדונלדטאון שנועדה לשמש עובדים להגעה לאתר. שתי תחנות הרכבת רדפרן ומקדונלדטאון הן הקרובות ביותר לפרוור.

סדנאות ומחסני העבודה באווליי היו בעלי חשיבות גדולה לתעשייה באזור סידני. בחצר הרכבות פותח ויוצר קטר הקיטור הראשון באוסטרליה והיא הייתה מקום הייצור והפיתוח של מרבית הטכנולוגיות ששימשו לרכבות קלות במדינה במהלך ראשית המאה ה-20, כמו גם כלי ההנדסה הבינונית והקלה. אווליי היה גם מפעל ייצור התחמושת העיקרי למאמצי צבא אוסטרליה במהלך מלחמת העולם הראשונה ומלחמת העולם השנייה.

אווליי הייתה גם מוקד לשינוי חברתי, שכן בה החלה שביתת עובדי הרכבות הראשונה בניו סאות' ויילס, שהביאה ליצירת שבוע עבודה בן שישה ימים, והפכה לתקדים לכוחם של איגודים מקצועיים.

חצר הרכבות נסגרה בשנת 1988, ועבודות הרכבת הועברו לאינפילד. בשנת 1989 אירח אווליי את שוק פאדיז מרקט, בזמן שאתר השוק הקבוע בהיימרקט היה בשיפוצים.

## תרבות
שמאל|ממוזער|250px|שדירת הכניסה לפארק המדע באווליי
בשנת 1991 ממשלת ניו סאות' ויילס, ביחד עם מספר אוניברסיטאות בסידני, הקימה באווליי את פארק הטכנולוגיה האוסטרלי (Australian Technology Park). פארק זה הוא בסיס לחברות הזנק וחברות היי-טק שונות, כמו גם אתר צילומים ואולפנים למספר רב של תוכניות טלוויזיה, בין השאר "כוכב נולד" האוסטרלי (Australian Idol), התוכנית Master Chef ועוד. בתחילת המאה ה-21 התבסס במקום גם אולפן צילומי קולנוע, בו בין השאר מתוכננים הסרטים "Happy Feet 2" ו-"Mad Max 4".

חלק נפרד מחצר הרכבות הישנה, הפונה לכיוון רחוב וילסון, הפכה לאולם תיאטרון.

## קישורים חיצוניים

* אווליי באתר "Dictionary of Sydney"
* אווליי באתר "Sydney Suburbs" 

## הערות שוליים

קטגוריה:פרוורי סידני
גליקופרוטאין IIb/IIIa

גליקופרוטאין IIb/IIIa, או בקיצור gpIIb/IIIa, הוא האינטגרין שנמצא על טסיות הדם. הוא מתפקד כקולטן לפיברינוגן ופועל לשפעול טסיות. הוא נבנה בתהליך קישור בין gpIIb ו-gpIIIa (תהליך תלוי סידן), אשר מהווה צעד הכרחי לקראת האגרגציה, איגור טסיות דם לצבר, והיצמדותן אל האנדותל. אחרי שטסית משופעלת על ידי ADP (תהליך שנחסם על ידי clopidogrel), אפינפרין, קולגן או תרומבין, מתרחש שינוי קונפורמציה של קלטני gpIIb/IIIa שגורם להם להקשר לפיברינוגן. 

gpIIb/IIIa מהווה מטרה של מספר תרופות:
* abciximab
* eptifibatide
* tirofiban

קטגוריה:חלבונים
צעירי חיפה

**צעירי חיפה** היא תנועה חיפאית שהוקמה בשנת 2006. כיום היא מכהנת כסיעה במועצת העיר חיפה.

התנועה הוקמה בשנת 2006, כחלק מפעילות עמותת קצ"ב (**ק**ידום **צ**עירים **ב**צפון - ר"ת) שביקשה לקדם מטרות ויעדים הנוגעים לאוכלוסייה הצעירה בחלקה הצפוני של מדינת ישראל.

באוגוסט 2008 הכריז יו"ר התנועה, שי אבוחצירה, על התמודדותה בבחירות לרשויות המקומיות. בבחירות אלו, שהתקיימו ב-11 בנובמבר 2008, זכתה התנועה בשני מנדטים. בהמשך נכנסה התנועה לקואליציה תוך קבלת התחייבות למתן תקציבים עירוניים לטובת האוכלוסייה הצעירה, ולקבלת תפקיד סגן ראש עיר בשכר במחצית השנייה של הכהונה.

במהלך שנת 2012 חברה התנועה למפלגת יש עתיד בראשות יאיר לפיד. בבחירות המקומיות של 2013 זכתה הרשימה המשותפת "יש עתיד צעירי חיפה" ב-3 מנדטים. לקראת הבחירות בשנת 2018, צעירי חיפה התנתקה מיש עתיד שניסתה להציג רשימה בכוחות עצמה, אך ללא הצלחה. 

בבחירות לרשויות המקומיות ב-2018, חברה הסיעה לסיעתו של יונה יהב והתמודדה ביחד איתו ברשימת "יונה יהב וצעירי חיפה". הרשימה המשותפת זכתה ל-4 מנדטים ונשארה מחוץ לקואליציה של ראש העיר, עינת קליש-רותם. 

## קישורים חיצוניים
* אתר צעירי חיפה

קטגוריה:חיפה: ארגונים
קטגוריה:מפלגות מקומיות בישראל
קטגוריה:מפלגות שהוקמו ב-2006
עמיחי גרוס

**עמיחי גרוס** (Grosz, נולד ב-1979 בירושלים) הוא ויולן ישראלי, המשמש כוויולן הראשי של הפילהרמונית של ברלין.

## ביוגרפיה

בילדותו למד גרוס נגינה בכינור ובגיל 11 עבר לויולה. הוא למד אצל דוד חן וחיים טאוב והשתלם אצל טביאה צימרמן בבית הספר הגבוה למוזיקה ע"ש הנס אייזלר בברלין. גרוס הוא בוגר יחידת הנגנים הצעירים של המרכז למוזיקה ירושלים. את שירותו הצבאי עשה כמוזיקאי מצטיין. בשנת 1996 זכה בתחרות בראון־רוג'ר זיגל לוויולנים. בשנת 2007 זכה בפרס גוטסמן לוויולנים בתחרויות האביב במוזיאון תל אביב לאמנות. גרוס היה חבר מייסד בהרכב הקאמרי הרביעייה הירושלמית, שזכה להכרה בינלאומית. לרביעייה הירושלמית ניתן מראשית דרכה חוזה הקלטות אקסקלוסיבי עם חברת ההקלטות "הרמוניה מונדי" והקלטותיהן זכו לפרסים שונים, ביניהם פרס הקאמרי של המגזין המוזיקלי של ה-BBC וכן פרס מטעם ECHO לשנת 2009.

בפברואר 2009 התמודד גרוס על משרת הוויולן הראשי של הפילהרמונית של ברלין והתקבל כוויולן הראשי של התזמורת בשנת 2010. יחד עם נגן הבסון מור בירון והכנר גיא בראונשטיין, גרוס הוא הנגן הישראלי השלישי שצורף לתזמורת של ברלין. לאחר תקופת מבחן משרה זו הוענקה לו באורח קבע, כמינוי ללא הגבלת זמן. גרוס מופיע כסולן עם תזמורות רבות ברחבי העולם, וכן מנגן בהרכבים קאמריים שונים.

גרוס מנגן בוויולה שבנה גספארו דה סאלו במאה ה־16. כלי נדיר זה ניתן לו בהשאלה לכל חייו מאוסף פרטי.

## חיים אישיים
משנת 2013 הוא בזוגיות עם זמרת האופרה אלמה מושונוב, ולהם בן שנולד ב-2015 ובת שנולדה ב-2016.

## קישורים חיצוניים
* 

* [ביקורת בעיתון [הגרדיאן] על נגינתו של גרוס במסגרת קונצרט של הפילהרמונית של ברלין בלונדון]. 27 בפברואר 2011

## הערות שוליים

קטגוריה:ויולנים ישראלים
קטגוריה:ויולנים יהודים
קטגוריה:ישראלים שהיגרו לגרמניה
קטגוריה:ישראלים שנולדו ב-1979
בדאין חרן

**בדאין חרן** (במנדרינית: **巴丹吉林沙漠**; בפין-יין: **Bādānjílín Shāmò**) הוא מדבר בצפון סין, כ-100 קילומטרים מדרום לגבול עם מונגוליה. גודלו של המדבר, המשתרע בשטחי מחוזות גָאנְסוּ, מונגוליה הפנימית ונִינְגְשְׂיָה, כ-49,000 קמ"ר וגובהו בין 1,400 ל-1,700 מטרים מעל פני הים. המדבר הוא השלישי הגדול ביותר בסין מבחינת שטח.

במדבר מצויות החוליות (דיונות) הקבועות הגבוהות ביותר בעולם, חלקן מתנשאות לגובה 500 מטרים. חול הדיונות אינו נסחף עם הרוח בשל מידת הלחות היחסית הגבוהה השוררת בהן. מקור הלחות, שהתברר רק במחקר משנת 2004, הוא בזרם מים תת-קרקעי הזורם מהרי צ'יליאן (במנדרינית: 祁连山, בפין-יין: Qílián Shān), כ-500 ק"מ משם, מתחת לפני שטח המדבר. באזור הדרום מזרחי של המדבר פורצים בעשרות מקומות ברחבי המדבר המים התת-קרקעיים אל פני השטח, תוך שהם יוצרים אגמים. מי האגמים החדשים יותר שנוצרו, מתוקים, בעוד שמי האגמים העתיקים הם בעלי דרגת מליחות גבוהה מאוד. בשל אגמים אלה נקרא המדבר גם "מדבר האגמים המסתוריים".

המדבר, הדיונות הגדולות, האגמים, נאות המדבר באגמים המתוקים, ומנזר בודהיסטי על גדות אחד מהם מהווים אתרים תיירותיים. ב-2024 המדבר הוכרז כאתר מורשת עולמית של אונסק"ו.

## אטרקציות תיירותיות
###### 
ידועה גם בתור העיר השחורה העתיקה, חארה-חוטו היא עיר נטושה הממוקמת בליגת  שבמערב מונגוליה הפנימית, בקצה הצפון-מערבי של המדבר, בצד הצפון-מערבי של המדבר ליד נהר , קרוב למדי לעיר החדשה אג'ין. העיר העתיקה הייתה עיר טאנגוטית שנוסדה בשנת 1032 והפכה למרכז . כאשר ג'ינגיס חאן כבש את העיר, היא פרחה שוב תחת השלטון המונגולי. עם זאת, העיר נפלה לידי צבאות סין בשנת 1372 בתקופת שושלת מינג ונותרה נטושה והרוסה. מאז היא נותרה ללא שינוי.

## גלריה

קובץ:Biluthu Yinderitu.JPG


## קישורים חיצוניים

* מדבר בדאין חרן - מגדלי חול ואגמים באתר אונסק"ו 
* פתרון תעלומת דיונות החול הגבוהות בעולם, מאמר מ-New Scientist, 24 בנובמבר 2004 
* מאמר תיירותי על המדבר 
* 

## הערות שוליים

קטגוריה:ערכים שבהם תבנית בריטניקה אינה מתאימה
בדאין חרן
מולה (רוטב)

שמאל|ממוזער|250px|עוף במולה פובלנו
**מוֹלֶה** (מספרדית: **Mole**, מנאוואטל: **Mōlli**, מוֹלִיל) הוא שם גנרי לקבוצת רטבים מקסיקנים. המילה מולה נכללת לרוב גם בשמות מאכלים המבוססים על רטבים אלה.

מולה הוא רוטב סמיך והומוגני, שהכנתו ממושכת וטעמו מורכב, בניגוד לרוטב סלסה שהוא דליל יותר, פשוט בהרכבו ומכיל חתיכות גלויות של כמה ממרכיביו. השימוש הפופולרי ביותר במולה הוא כרוטב לבשר עוף, אך הוא נפוץ גם כרוטב לאנצ'ילדס.

הסוגים הידועים ביותר של מולה מיוצרים במדינות אואחאקה ופואבלה שבמקסיקו. מאז 1977 נערך בקהילת סאן פדרו אטוקפאן שבמקסיקו סיטי בכל חודש אוקטובר פסטיבל מולה שבו נמכרים רטבים ומאכלים שבהם נעשה שימוש ברטבים אלה.

הטעם הפופולרי ביותר הוא כנראה מולה פובלנו (שמקורו בפואבלה). הרוטב מיוצר מפלפלת צ'ילי מיובשת, אגוזים וזרעים טחונים (כגון שקדים, בוטנים ושומשום), תבלינים, קקאו, מלח, ולעיתים גם עלי אבוקדו, בצל, שום ופירורי לחם (להענקת סמיכות).

## קישורים חיצוניים

קטגוריה:רטבים
קטגוריה:המטבח המקסיקני
קטגוריה:המטבח המקסיקני: רטבים
אלגברת מנה

**אלגברת המנה** - הכללה של חבורת המנה וחוג המנה למבנה אלגברי כללי. משמשת בין היתר להכללת משפטי האיזומורפיזם באלגברה אוניברסלית.

**הגדרה:**

יהי (A;f_1,...,f_n) מבנה אלגברי עם n פעולות, ויהא \equivיחס שקילות על אברי A כך שלכל פעולה  f_j,  אם מתקיים  a_i\equiv b_i עבור i=1...k ,מתקיים גם:

f_j(a_1,...,a_k)\equiv f_j(b_1,...,b_k)
  
יחס השקילות משרה מבנה אלגברי חדש שנקרא  *אלגברת מנה*   A/\equiv שאבריו הם מחלקות השקילות המתאימות עם הפעולות:
f_j([a_1],...,[a_k])=[f_j(a_1,...,a_k)\big]  (לפי \equiv)

**דוגמה **-**הכללה של [[משפט האיזומורפיזם הראשון]]:**

יהיו A ו-B מבנים אלגבריים ויהא  F אפימורפיזם מ-A על-B,אזי:

*A/*Φ איזומורפי ל-B. כש- Φ יחס השקילות המוגדר על אברי A כך:a\equiv b אם ורק אם F(a)=F(b\big).

**הוכחה(חלקית) :**

תחילה נוכיח ש-Φ משרה אלגברת מנה:

תהי f_j פעולה k-ארית, ויהיו  a_i\equiv b_i(לפי Φ) עבור i=1...k (זאת אומרת  F(a_i)=F(b_i\big) עבור i=1...k).
מכאן נובע ש,F(f_j(a_1,...,a_k))=(\hat{f_j}(F(a_1)),...,\hat{f_j}(F(a_k)))=(\hat{f_j}(F(b_1)),...,\hat{f_j}(F(b_k)))=F(f_j(b_1,...b_k))
זאת אומרת, f_j(a_1,...,a_k)\equiv f_j(b_1,...,b_k)

נגדיר הומומורפיזם מ-*A/*Φ ל-B כך:
\ \Psi([a])=F(a)               
הוא חח"ע כי צמצמנו את כל הערכים השווים למחלקות שקילות (איברים בודדים),ועל בירושה מ-F.

## ראו גם
*יחס שקילות
*חבורת מנה
*חוג מנה

קטגוריה:אלגברה
חוסה פבלו פיינמן

**חוסה פבלו פיינמן** (בספרדית: **José Pablo Feinmann**; 29 במרץ 1943 – 17 בדצמבר 2021) היה סופר, פילוסוף ומסאי יהודי ארגנטינאי.

## קורות חיים
פיינמן נולד בבואנוס איירס לזוג יהודי, אברהם ואלנה (לבית אלבוקרק) פיינמן. למד פילוסופיה באוניברסיטת בואנוס איירס, שם לימד עד שנת 1974. בשנת 1973 ייסד את מרכז הפילוסופיה של אמריקה הלטינית. שיתף פעולה עם מספר מגזינים ולימד קורסים של פילוסופיה בטלוויזיה. 

פיינמן כתב כמה מסות, בהן "פילוסופיה ואומה" (1982), "מהי פילוסופיה?" (2006) ו"הפילוסופיה והבוץ של ההיסטוריה" (2008). כמו כן כתב מספר רומנים, בהם "ימים אחרונים של הקורבן" (1978), "הפשעים של ואן גוך" (1994), "הביקורת של הנשק" (2003) ו"הצל של היידגר" (2005). בנוסף לכך כתב פיינמן תסריטים. אחדים מספריו תורגמו לאיטלקית, לצרפתית ולגרמנית.

הנפטר ב-17 בדצמבר 2021.

## קישורים חיצוניים
 
* 

קטגוריה:קצרמר ארגנטינאים
קטגוריה:סופרים יהודים ארגנטינאים
קטגוריה:פילוסופים יהודים
קטגוריה:אגנוסטים
קטגוריה:תסריטאי קולנוע יהודים
קטגוריה:בוגרי אוניברסיטת בואנוס איירס
קטגוריה:ארגנטינאים שנולדו ב-1943
קטגוריה:ארגנטינאים שנפטרו ב-2021
אטול לביאני

שמאל|ממוזער|250px|אטול לביאני
**לביאני** (בדיבהי: **ފާދިއްޕޮޅު**) הוא  אטול באיים המלדיביים, נמצא במחוז צפון. האטול כולל 54 איים אך רק 5 מתוכם מיושבים, בירת האטול היא האי נאיפרו, מדרום לו נמצא האטול קאפו מצפון האטול נונו וממערב האטול באה. באטול 11,104 תושבים ובראשו עומד הצ'יף קאסים עבדול קארים.

לביאני
דרלינגהרסט

**דרלינגהרסט** (באנגלית: **Darlinghurst**) הוא פרוור בסידני, המנוהל על ידי עיריית סידני.

## גאוגרפיה
דרלינגהרסט ממוקם מזרחית למרכז העסקים הראשי של סידני, וצמוד להייד פארק. מדרום הוא גובל בפדינגטון, מצפון הוא גובל באליזבת' ביי וראשקטרס ביי, וממזרח באדג'קליף.

## היסטוריה
שמו הראשון של דרלינגהרסט היה הנרייטה טאון, על שם אשת המושל לכלן מקווארי, הנרייטה. לאחר שינויי ממשל, שונה השם לכבודה של אליזבת דרלינג, אשתו הפופולרית של המושל ראלף דרלינג (על שמו נקרא הפרוור דרלינגטון). בשנת 1811 החלה סלילתו של כביש האגרה דרך סאות' הד, שבשנת 1875 יקרא מחדש רחוב אוקספורד.

## תרבות
בדרלינגהרסט שני מוזיאונים: המוזיאון האוסטרלי (מוזיאון טבע גדול) בקרבת מרכז העסקים הראשי של סידני, והמוזיאון היהודי של סידני, שבסמוך אליו נמצאת "אנדרטת ההומואים והלסביות". בית המשפט של דרלינגהרסט בכיכר טיילור הוא מהבניינים העתיקים בעיר; בית החולים הגדול סיינט וינסנט מצוי אף הוא בתחומי הפרוור.

רחוב אוקספורד, שמתחיל בדרלינגהרסט וממשיך בפדינגטון, נחשב לאחד ממוקדי חיי הלילה של סידני, עם מגוון מועדונים ומסעדות המתחרה בזה של קינגז קרוס. מדי פברואר דרלינגהרסט הוא נקודת המוצא של מצעד המרדי גרא האוסטרלי, ומהווה אזור חשוב לתרבות הקהילה הגאה בשאר חודשי השנה.

דרלינגהרסט היה הרקע למספר שירים וספרים שנכתבו באוסטרליה.

## קישורים חיצוניים

* דרלינגהרסט באתר "Dictionary of Sydney"
* דרלינגהרסט באתר "Sydney Suburbs"

קטגוריה:פרוורי סידני
קטגוריה:גיי וילג'
אלקנה (דמות מקראית)

[שמאל|ממוזער|250px|אלקנה ושתי נשותיו, איור משנת [1430 לערך. ציור באוטרכט שבהולנד.]]
**אֶלְקָנָה** בן יְרֹחָם, מרמתיים צופים, דמות מקראית מתקופת השופטים, אביו של שמואל הנביא ונשוי לשתי נשים - חנה ופנינה. על-פי ספר דברי הימים, אלקנה היה מצאצאי קֹרַח. סיפורו של אלקנה מופיע בתחילת ספר שמואל.

## ייחודו של אלקנה
אלקנה נהג לעלות לרגל למשכן שילה בעת שכיהנו שם עלי הכהן ובניו חפני ופנחס.
על פי חז"ל, באותה תקופה רבים לא היו עולים לרגל, בגלל התנהגותם של בני עלי, שהיו מרעים לעולי הרגל; אולם אלקנה היה מקפיד לעלות לרגל, ובכל פעם היה עושה זאת בדרך אחרת – כל זאת על מנת לסחוף עוד אנשים לעלות לרגל לעבודת ה', ככתוב במדרש:

במדרש נאמר, שאלקנה היה עולה לרגל ארבע פעמים בשנה, שלוש מהתורה ואחת שקיבל על עצמו.

לפי חז"ל, אלקנה היה נביא, אחד מארבעים ושמונה נביאים שעמדו לישראל, כמו כן הוא אחד מעשרה נביאים שזכו לכינוי "איש האלהים", והוא איש האלהים שנשלח לעלי כדי להוכיחו על התנהגות בניו חפני ופנחס אל העולים למשכן, וכן התנבא על מותם, ועל כך שמשפחתו של עלי תרד ממעמדה, וכל בניה ימותו בגיל צעיר.

## משפחתו
בספר דברי הימים מוזכרת שושלתו של אלקנה, הוא משבט לוי, מצאצאי קורח. בנו של אלקנה הוא שמואל הנביא.

אלקנה היה נשוי לשתי נשים, חנה ופנינה. לפנינה היו ילדים (על פי אגדה, עשרה), ואילו חנה עקרה. פנינה הייתה מקניטה את חנה על היותה עקרה, אלקנה כתגובה ניסה לנחם את חנה. לימים זכתה חנה להיפקד בשמואל אותו נידבה לעבודת המשכן, ולאחר מכן נפקדה גם בילדים נוספים.

## לקריאה נוספת
* ליאורה רביד, **התנ"ך היה באמת**. תל אביב: ידיעות ספרים, 2009. עמ' 162–167.

## קישורים חיצוניים

* אמיל ג' הירש ואדוארד קניג, 
* 
## הערות שוליים

קטגוריה:אישים בספר שמואל
קטגוריה:אישים שעל שמם יישובים בישראל
קטגוריה:לוויים בתנ"ך
קטגוריה:נביאים בתנ"ך
קטגוריה:שמואל הנביא
קטגוריה:משפחת שמואל הנביא
אטול קאפו

**קאפו** (בדיבהי: **މާލެ އަތޮޅު**) הוא אטול מנהלי באיים המלדיביים, נמצא במחוז צפון. האטול כולל 107 איים אך רק 10 מתוכם מיושבים, בירת האטול היא האי טולוסדהו, מדרום לו נמצא האטול וואבו מצפון האטול לביאני וממערב האטולים באה, אליף אליף ואליף דאל. באטול כ-10,000 תושבים ובראשו עומד הצ'יף מוחמד אדם.

## תיירות
אתר הנופש הראשון שהוקם באטול הוא קורומבה, השוכן באי ויהמאנאאפושי, מרחק של כ-11 ק"מ מעיר הבירה מאלה.

## קישורים חיצוניים

קאפו
האנלי

שמאל|ממוזער|איור של הצוללת האנלי
**האנלי** (באנגלית: **H. L. Hunley**) הייתה הצוללת הראשונה בהיסטוריה שטיבעה ספינת אויב. "האנלי" נחשבת כדור השני של הצוללות, לאחר הצוללת צב מ-1775. "האנלי" נבנתה על ידי כוחות קונפדרציית המדינות של אמריקה. בנייתה הסתיימה ב-1863, והיא טבעה פעמיים באימונים תוך אובדן 13 אנשי צוות, כולל ממציא הצוללת הוראס האנלי עצמו. פעמיים נמשתה הצוללת ותוקנה, וב-17 בפברואר 1864, טיבעה האנלי את הסלופ "הוּסֶטוֹנִיק" (*USS *Housatonic) בהדחק 1,124 טון של צבא הצפון, שצרה על נמל צ'ארלסטון. "האנלי" טבעה בעצמה לאחר הפעילות מסיבות לא ברורות, ועימה שמונת אנשי צוותה. 

"האנלי" מילאה תפקיד קטן במלחמת האזרחים האמריקאית, אך תפקיד גדול והיסטורי בלוחמה הימית. היא הראתה לעולם, לראשונה, את היכולת הטכנולוגית המתקדמת לבצע מהלכים צבאיים כלפי הצי היריב בלוחמה תת-מימית. "האנלי" הופעלה ידנית בכוח אנשי הצוות, שנדרשו לעבודה פיזית מאומצת בכל עת על מנת להניעה, ומערכת האוויר בה לא תוכננה להתקיים מתחת למים למשך זמן ממושך. בהתחשב בנתונים אלה ניתן לראות את הצלחתה הצבאית כמרשימה. 

הצוללת "האנלי" כללה שמונה אנשי צוות שנדרשו להניע באופן קבוע גל ארכובה, שהיה מחובר למדחף באחורי הצוללת. בחרטום הצוללת הורכב מוט ובקצהו חבית ובה חומר נפץ. מוט זה ננעץ בספינת האויב על ידי ניגוחה, וחומר הנפץ בו פוצץ בעזרת כבל שנמשך מאחוריהם לאחר שהתרחקו. 

לאחר שטיבעה את "הוּסֶטוֹנִיק" (USS Housatonic) ומסיבות שלא היו ברורות זמן רב, לא שרדה "האנלי" את הדרך חזרה לנמל וטבעה על כל צוותה. הסברה כיום היא כי מותם של אנשי הצוות אירע עקב חוסר האוורור והצטברות פחמן דו-חמצני, שגרם לחנק. הצוללת נמצאה ונמשתה מן המים בשנת  2002.

## קישורים חיצוניים

*  

* H.L. Hunley article, Encyclopedia of Alabama
* Hunley history
* Rich Wills, The H.L. Hunley in Historical Context - AMERICAN NAVAL HISTORICAL CENTER


## הערות שוליים

קטגוריה:אמצעי לחימה במלחמת האזרחים האמריקנית
קטגוריה:קונפדרציית המדינות של אמריקה
קטגוריה:לוחמת צוללות
קטגוריה:צוללות בצי ארצות הברית
קטגוריה:צוללות שטבעו
תותח נגד מטוסים "3.7

שמאל|ממוזער|250px|סוללת תותחים בלונדון, 1939
שמאל|ממוזער|250px|חיילי הגדוד השני של הארטילריה הקנדית המלכותית הכבדה, מניעים תותח בבוץ. דנקירק, צרפת. 1.2.1945
**תותח נגד מטוסים "3.7** (94 מ"מ) הוא תותח כבד נגד מטוסים נגרר שנע על מרכב בעל ארבעה גלגלים מתוצרת בריטית. זה היה התותח הכבד ביותר להגנה נגד מטוסים ששימש את צבאות בעלות הברית במלחמת העולם השנייה. הפגז הגיע לגובה מקסימלי של 9,000 מטר.

## פיתוח
עד אמצע שנות ה-30 של המאה העשרים היו המטוסים בעלי מגבלות טיסה נמוכות של גובה ומהירות. תותחי הנ"מ בקוטר "3 היו יעילים דיים לאיומים מסוג כזה. עם הופעת המטוסים המהירים בעלי יכולת רום טיסה מוגדל עד לגובה של 30 אלף רגל, נדרש נשק חדש. הנשק הזה היה תותח ה-"3.7.

הגורם העיקרי לקידום הפיתוח של תותח זה היה הכנסת מכשיר המכ"ם לשימוש צבאי. מכשיר זה העניק למערכות הנ"מ יכולת גילוי ואיכון מהירה. לשם כך נדרש תותח בעל טווח מוגדל, מהירות לוע וקצב אש מהיר יותר. בינואר 1938 היו עדיין ברשות מערך הגנת הנ"מ הבריטית כ-180 תותחים מיושנים בקוטר "3 (76 מ"מ).

### תכונות מיוחדות
* תותח נ"מ חד-קני
* מכוון מכ"ם חצי אוטומטי, הפגז בעל מרעום זמן (ללא השמדה עצמית)
* סוללה בת 7 קנים
* הוצב להגנה על שדות תעופה, ערים ומרכזי אוכלוסייה
* מכ"ם מסוג ראשוני, פשוט ולא משוכלל

## מלחמת העולם השנייה
הייצור החל באופן מזורז ללא בעיות שהן ובספטמבר 1939 כבר היו ברשות מערך הנ"מ כ-40 תותחים "3.7. בתקופת המערכה על בריטניה היו ברשות מערך ההגנה כ-1140 תותחים. בשנת 1943 הם הוצבו בעמדות יבשתיות וב"מבצרי מאונסל" הימיים  (כדוגמת מבצר החולות הרועדים בשפך התמזה).

פיתוח הדגמים השונים נמשך עד לדגם האחרון סימן 6 (Mk VI) שהיה בשרות עד 1959.

התותח נגרר על ידי רכב כבד מסוג מטאדור.

לא נעשה שימוש בתותח כנשק נגד טנקים בניגוד למקבילו תותח נ"מ 88 הגרמני, עקב משקלו הכבד. התותח שקל קרוב לכפליים ממקבילו הגרמני. עקב זאת הצבתו דרשה זמן רב שלא אפשר הפעלה מהירה כנגד טנקים.
פרט לכך התותחים היו בדרך כלל תחת פיקוד ברמה גבוהה שלא היה לה קשר עם כוחות הקרקע.

בעת הצבתו לפעולה, היה צוות התותח פותח ארבע זרועות לצדדים, לכל זרוע היה בסיס רחב דמוי צלחת שהוצב על הקרקע. מרכב זה היה משחרר את העומס והרתע מהגלגלים ומעביר אותו ישירות לקרקע.

לפי המידע ממקורות בריטים, היה התותח בשימוש הצבא הבריטי, הניו זלנדי, הקפריסאי, הנפאלי והישראלי.

## מלחמת העצמאות
אין ידיעות רשמיות על הפעלת תותח מסוג זה על ידי צבאות ערב.

אזכור יחיד לתותחים אלה מופיע בתיאורו של הטייס פלטיאל מקלף שיצא לטיסת צילום שהוגדרה כחשובה ביותר ערב "מבצע עשר המכות" במטוס מסוג פיירצ'ילד עם הצלם מונטי גולדברג. בעוברם מעל ריכוזי הצבא המצרי במערב הנגב זיהה פלטיאל בבירור את סוללות התותחים האלה שנעזרו במערכות מכ"ם לאיכון המטוסים. התותחים ירו לעברו והוא כנראה נפגע מהם, אך המשיך בטיסתו עד לשלב שנאלץ לנטוש.

(ייתכן שפלטיאל מקלף ראה את תותחי ה-88 הגרמניים וזיהה בטעות כתותחים בריטים נגד מטוסים מסוג "3.7).

## בשירות צה"ל
תותחים מסוג זה נרכשו באנגליה והגיעו לצה"ל לפני מבצע קדש, בשנת 1955. סוללה אחת, שהוצבה באזור מחנה יונה לשעבר, כמעט והפילה בטעות מטוס מוסטנג ישראלי.
התותחים הוצאו מהשירות בשנת 1967, עם הגעת תותחי ה-L-70.

## תצוגה מוזיאלית
שני תותחים מוצגים במוזיאון בתי האוסף של צה"ל ביפו.

תותח אחד בגן בקריית מוצקין.

## קישורים חיצוניים

## הערות שוליים

נ"מ "3.7
קטגוריה:תותחים בריטיים במלחמת העולם השנייה
קטגוריה:אמצעי לחימה במלחמת העצמאות
רבה בר אבוה

**רבה בר אבוה** היה אמורא בבלי בדור השני לאמוראי בבל. הוא היה תלמידו של רב, ורבו המובהק של רב נחמן. רבה בר אבוה התגורר בנהרדעא, ולאחר שהעיר חרבה על ידי פפא בר נצר עקר משם לשכנציב, אחר כך לשילחי ולאחר מכן למחוזא. במחוזא התמנה לתפקיד דיין ורב העיר.

## האם היה רבה בר אבוה "ריש גלותא"?
לדעות אחדות שימש רבה בר אבוה במשרת ריש גלותא (ראש הגולה) - המשרה היהודית הרמה ביותר בגלות בבל. הבסיס לכך הוא הצלבה של שלשה מקורות - שניים בתלמוד ואחד באגרת רב שרירא גאון: בתלמוד מסופר כי רבה בר אבוה ביקש להשיא את בתו לרב נחמן. עוד עולה מן התלמוד, כי אשתו של רב נחמן - ילתא - הייתה בתו של ריש גלותא. בנוסף, רב שרירא גאון מעיד כי הוא צאצא של רבה בר אבוה, וכותב עליו "ומן דבית נשיאה הוה", כלומר "וממשפחת הנשיא היה". מצירוף מקורות אלו למד מחבר סדר הדורות, כי חותנו של רב נחמן היה רבה בר אבוה, וכי הוא שימש במשרת ריש גלותא. בעקבות סדר הדורות כתבו כך גם שי"ר, אייזיק הירש וייס ועוד. וייס אף מוסיף כי "ככל ראש הגולה היה עשיר כל ימיו", ומצביע על מקור בתלמוד לקביעה זו.

לעומתם כותבים חוקרים אחרים, כי קביעה זו שגויה מכל וכל. ראשית הם דוחים את הראיה מאגרתו של רב שרירא גאון, ומצביעים על כך שהגאון לא כתב שרבה בר אבוה היה הנשיא, אלא ממשפחת הנשיא. יתרה מכך, הגאון עצמו מדגיש, שכל ידיעתו על קרבתו של רבה בר אבוה למשפחת הנשיא נובעת רק מצירוף ידיעתו האישית על כך שהוא עצמו מצאצאי רבה בר אבוה, עם מסורת משפחתית עתיקה שהם ממשפחתו של ריש גלותא. אם כן, דבר זה לא מבואר בשום מקור קדמוני, ולכן הסיק זאת רב שרירא מתוך צירופי העובדות הגנאלוגיות.

ההוכחה מצירוף המקורות מהתלמוד הבבלי נדחית אף היא, משום שלא נאמר במפורש שרבה בר אבוה השיא את בתו לרב נחמן, אלא רק שהוא שקל לעשות כן, וביקש שיבררו האם רב נחמן אינו סריס. לא מוזכר בשום מקום שנישואין אלו יצאו לפועל, וככל הנראה לא הייתה ילתא בתו של רבה בר אבוה, אלא בתו של ראש הגולה, שהיה אדם אחר. זו דעתו של ר' יצחק אייזיק הלוי. ר' אהרן היימן כותב שסביר שילתא אשתו של רב נחמן אכן הייתה בתו של רבה בר אבוה, אך בכל זאת טוען שהוא לא היה ריש גלותא, כי באותו זמן מר עוקבא היה ריש גלותא. בנוסף, התלמוד מתאר שרבה בר אבוה היה עני מרוד, ורק לאחר פגישה עם אליהו הנביא העשיר, דבר שאינו סביר לריש גלותא שהיה עשיר מעצם תפקידו.

## אישיותו
אין בידינו עדויות תלמודיות רבות על חייו ומשפחתו, אך ניתן להסיק שרבה בר אבוה נחשב אף בדורו לאחד מגדולי האמוראים, ולכן נתמנה לרבה של העיר מחוזא, אחת הערים היהודיות החשובות בבבל. לרבה בר אבוה הייתה ישיבה, ובה נמצאו קובצי ברייתות שלא היו בידי האמוראים האחרים.

בתלמוד מסופר שרבה בר אבוה זכה לגילוי אליהו. אודות ענוותנותו מובא כי הוא הצהיר שאינו בקי כלל בש"ס, אך אמרותיו הרבות בהלכה פזורות על פני התלמוד כולו.

## מתורתו
מאמרים רבים שלו פזורים בתלמוד, וכמעט את כולם מסר בשמו תלמידו המובהק, רב נחמן.
*"דרשו ה' בהמצאו... אמר רבה בר אבוה: אלו עשרה ימים שבין ראש השנה ליום הכיפורים".
*במסגרת הדיון התלמודי בדיני נפשות, בפירוט דיני ארבע מיתות בית דין, מביא התלמוד הבבלי במסכת סנהדרין כלל בשם רבה בר אבוה "אמר רבה בר אבוה: 'ואהבת לרעך כמוך' - ברוֹר לו מיתה יפה". מכלל זה מכריע התלמוד שיש לחוס על כבודו של הנידון למוות ולהימנע מהריגה באופן בזוי.
*במסכת בבא מציעא רב נחמן מביא עוד דעתו של רבה בר אבוה שחולקת על רב מנשיא בר יעקב במקרה של אבדה שנמצאה בפונדק.

## קישורים חיצוניים

* 

## הערות שוליים

קטגוריה:הדור השני לאמוראי בבל
קטגוריה:תלמידי רב
סולט (נהר)

**נהר סולט** (באנגלית: **Salt River**, מילולית: נהר המלח) הוא נהר הזורם במדינת אריזונה, ארצות הברית, אחד מיובליו של הנהר חילה.
## גאוגרפיה
הנהר מתחיל את זרימתו ממחוז חילה במזרח אריזונה, כאשר שני נחלים קטנים, 'הנחל הלבן' ו'הנחל השחור' נפגשים, וזורם מערבה דרך פיניקס ונשפך לנהר חילה. בין היתר הנהר זורם דרך מספר שמורות אינדיאנים ולאחר מכן בקניון סולט ריבר והרי האמונה התפלה.

מעט מזרחית לפיניקס, ליד העיירה פאונטיין הילס, נשפך הנהר ורדה לנהר סולט. 

הנהר משמש כמקור הראשי למי שתייה של המטרופולין של פיניקס ומחוז מריקופה. בעקבות כך יש לאורכו מספר רב של סכרים ומאגרי מים: סכר תאודור רוזוולט על שם הנשיא ה-26 של ארצות הברית תאודור רוזוולט שיוצר את מאגר רוזוולט, סכר סוס מסה היוצר את מאגר אפאצ'י, סכר מורמון פלאט היוצר את מאגר קניון, סכר הרי סטיוארט היוצרים את מאגר סאגוורו וסכר ריף הגרניט אשר לא יוצר מאגר מים אלא מסיט את המים הזורמים בנהר לעבר תעלות אשר מוליכות את המים שישמשו לשתייה וחקלאות. אורך התעלות הללו מגיע ל-1,609 ק"מ. תעלות רבות נחפרו כבר במאה ה-19 ואף לפני. הנהר ממשיך לזרום מערבה דרך מסה, טמפה, סקוטסדייל ופיניקס. בעקבות סכר ריף הגרניט הנהר העובר בערים הללו יבש בחלקו הגדול, חוץ מאגם העיר טמפה, אגם מלאכותי שנבנה על מנת לאגור את מעט המים שכן זורמים, בעיקר אחרי גשמים, למטרות תיירות. למרות היותו יבש ברוב עונות השנה הנהר מתמלא ואף גורם לפעמים להצפות באזורים הנמוכים בעונות הגשומות. 

כ-24 ק"מ מערבית לפיניקס נשפך הנהר סולט לנהר חילה הממשיך מערבה לעבר נהר הקולורדו.

## קישורים חיצוניים

*מפת התעלות העתיקות
* 

קטגוריה:אריזונה: נהרות
תכנון מנגנונים אלגוריתמי

**תכנון מנגנונים אלגוריתמי** הוא תחום מחקר בתורת המשחקים האלגוריתמית, החוקר מושגי פתרון עבור משחקים שבהם:
* ישנו מתכנן למשחק, שבונה את מבנה המשחק וכלליו
* המתכנן מעוניין בתוצאת המשחק
משחקים אלה מוגדרים כ"מנגנונים", ותכנונם נחקר כבר שנים רבות, ואף זכה לפרס נובל לכלכלה. תכנון המנגנונים האלגוריתמי בא לבדוק כיצד והאם ניתן לתכנן משחקים כאלו בכלים החישוביים העומדים לרשותנו. בעיות שימושיות רבות ניתנות למידול כמנגנונים (למשל מכרזים מקוונים ופרסום מקוון) ועל כן תכנון מגנונים אלגוריתמי הוא כלי שימושי בתחומים אלה.

## מאפייני התחום
### תכנון מנגנונים קלאסי
תכנון מנגנונים קלאסי הוא תחום בכלכלה המנתח מצבים כלכליים בהם גורם מעוניין להקצות משאבים בין שחקנים אסטרטגיים כך שתועלת החברתית תהיה מקסימלית. תחום זה נחקר שנים רבות ואף הגיע לתוצאות, אך במנותק מהשימוש המעשי, כלומר מהיכולת לממש למעשה את העקרונות במנגנונים קיימים. את האספקט הזה משלים תכנון המנגנונים האלגוריתמי
### עקרונות תכנון מנגנונים אלגוריתמי
תכנון מנגנונים אלגוריתמי שונה מתכנון מנגנונים כלכלי קלאסי בכמה היבטים:
* תכנון מנגנונים אלגוריתמי מנתח משחקים מנקודת המבט של מדעי המחשב, ומשתמש במושגי הניתוח החישוביים. כך למשל, תכנון מנגנונים אלגוריתמי מנתח את מן הריצה הגרוע ביותר ואת יחס הקירוב של מנגנון, בניגוד לתכנון מנגנונים קלאסי שעושה שימוש רב בהנחות הסתברותיות על התנהגות הסוכנים. 
* בתכנון מנגנונים אלגוריתמי מייחסים חשיבות מרכזית לשיקולי יעילות ביצוע האלגוריתם וסיבוכיותו, שיקולים מרכזיים בעולם התכנון האלגוריתמי אך זרים לעולם תכנון המנגנונים הקלאסי. כך, מנגנון שלא ניתן יהיה ליישמו בזמן פולינומי לא ייחשב לפתרון בר קיימא. שיקולים כאלה פוסלים לעיתים קרובות מנגנונים קלאסיים נפוצים; כך למשל, מכרז Vickrey-Clarke-Groves, שהוא מנגנון קלאסי נפוץ, יפסל כמנגנון ישים לעיתים מסיבות חישוביות.

## שימושים מעשיים
תכנון מנגנונים אלגוריתמי הוא כלי מרכזי בניהול של מכרזים (ובפרט, מכרזים קומבינטורים) במדינות שונות. הדוגמה הטובה ביותר לכך היא ניהול הקצאת תדרים למפעילים סלולריים, מכרזים שנוהלו בשיטות של ניהול מכרזים אלגוריתמי בארצות הברית, בריטניה וניו זילנד.

## לקריאה נוספת
* Nisan, Noam; Amir Ronen (2001). "Algorithmic mechanism design". Games and Economic Behavior (35): 166–196. ניתן גם להורדה כאן.
* Nisan, N., Roughgarden, T., Tardos, E., Vazirani, V ., *Algorithmic Game Theory*. Cambridge University Press, 2007. עותק מקוון, פרקים 9-16.

## קישורים חיצוניים
* נועם ניסן, הרצאה על עריכת מנגנונים אלגוריתמית, במסגרת "google TechTalks"

קטגוריה:תורת המשחקים
קטגוריה:תכנון מנגנונים
כושן רשעתים

בתנ"ך, **כּוּשַׁן רִשְׁעָתַיִם** היה מלך ארם נהרים אשר שעבד את עם ישראל במשך שמונה שנים בשל חטאיהם הדתיים - עבודת הבעל. סיפור הפרשה ניתן בתמציתיות ב. על-פי המסופר, אלוהים העמיד לעם ישראל מושיע בדמות עתניאל בן קנז, אשר הביס את כושן ושפט את ישראל עד למותו: . חז"ל אומרים שכושן היה לבן הארמי שנקרא גם בעור, שהיה אביו של בלעם.

בסדר עולם נכתב שבזמנו של כושן רשעתיים התרחשו אירועי פסל מיכה ופילגש בגבעה.

## סיפור הפרשה במקרא

## הצעות לזיהוי כושן רשעתיים
הכשדים היו עם שהיגר מארם נהריים לדרום בבל, בכך נבין את הכתוב בישעיהו "הן ארץ כשדים, זה העם לא היה" כי ארצם המקורית של הכשדים הייתה ארם נהריים, ובה הייתה 'אור כשדים', ממנה עברו לבבל שהפכה להיות 'ארץ כשדים'. מסתבר שיש לזהות את הכשדים עם ה-'כשים' שהיגרו לבבל בדורות שלאחר המלך חמורבי: "ממלכת חמורבי סבלה זעזועים קשים בימי יורשו... פלישת הכשים, עם שארץ מוצאו אינה ידועה בדיוק... שבטי הכשים הצליחו להאחז בשולי ממלכת בבל" (תדמור, א"מ ה', עמ' 81–82).

זיהוי זה תואם את האפשרות שארץ מוצאם של הכשים היא ארם נהריים.

מדברי הכתוב העוסקים ב"כושן רשעתיים מלך ארם נהריים" עולה כי הוא היה מלך אדיר, שכן ממלכתו, ארם נהריים, שכנה כ-1,000 ק"מ מיהודה ואף על פי כן היו בני ישראל משועבדים לו.

בין מלכי ארם נהריים נמצא המלך 'כדשמן-חרב' שמצודתו פרוסה מבבל ועד מצרים. אויביו היו בני ה'שותו', אשר יש מעט מן הפרשנים שזיהו כשמם של בני ישראל בתעודות העתיקות.
"המלך כדשמן-חרב לחם בשבטי השותו הנודדים שהפריעו את מהלך השיירות התקין בין בבל לבין סוריה ומצרים, והקים שם מצודות" (תדמור, א"מ ה', עמ' 84).

ייתכן אם כן ש'כדשמן-חרב' מלך הכשים שלחם בשבטי השותו הנודדים הוא כושן רשעתיים מלך ארם נהריים שלחם בשבטי ישראל בדור ההתנחלות.

בתלמוד הירושלמי נאמר שלבן הוא כושן רשעתיים, והוא נקרא כך משום שעשה שתי רשעיות, אחד שחילל את השבועה ואחד ששיעבד את ישראל שמונה שנים.

## כושן רשעתים בביקורת המקרא
במחקר הביקורתי של הטקסט המקראי נתפס סיפור כושן רשעתיים כהמצאה ספרותית של העורך הדויטרונומיסט, שפעל בירושלים בשלהי תקופת בית ראשון ובימי גלות בבל. לדעת החוקרים נדב נאמן ועודד ליפשיץ, הסיפור טיפולוגי, מכיל רק פסוקי מסגרת המתארים את מעגל החטא המאפיין את כל סיפורי השופטים, ואינו כולל פרטים נוספים. השם מורכב משילוב של אויבי ישראל – כוש וארם – ואף מוּעצם על ידי שימוש בצורת זוגי ובכינוי "רשע". לשיטתם, הסיפור הוסף לגרסה קדם-דויטרונומיסטית של ספר שופטים, המכונה במחקר "ספר המושיעים", ואשר הכילה במקור מעשי גבורה של דמויות מממלכת ישראל הצפונית. מטרת תוספת זו הייתה להאדיר את שבט יהודה, וליצור קשר בין גיבור תקופת הכיבוש כלב בן יפונה לבין תקופה זו כחלק מהשקפתם ההיסטוריוגרפית. החוקרים מציינים את ההגזמה הרבה שבה ניחן הסיפור כעדות תומכת נוספת התומכת בדבריהם.

## קישורים חיצוניים
* כושן רשעתים, בספריית **[https://www.lib.cet.ac.il/pages/item.asp?item=12325 מט"ח]**
* כושן רשעתים, באתר **"[https://daat.ac.il/encyclopedia/value.asp?id1=3154 דעת]"**
* כושן רשעתים, באתר **"[https://www.hamichlol.org.il/%D7%9B%D7%95%D7%A9%D7%9F_%D7%A8%D7%A9%D7%A2%D7%AA%D7%99%D7%9D המכלול]"**

## הערות שוליים

קטגוריה:מלכי הגויים בתנ"ך
קטגוריה:ארמים
ברסטו

שמאל|ממוזער|250px|בניין היסטורי במרכז העיר, קסה דל אסיירדו
**ברסטו** (באנגלית: **Barstow**) היא עיר במחוז סן ברנרדינו שבמדינת קליפורניה, ארצות הברית. לפי מפקד האוכלוסין העירוני שנערך בשנת 2007 חיו בעיר 24,600 תושבים. ברסטו היא מרכז תחבורתי חשוב בדרום-מזרח מדינת קליפורניה, אזור הנקרא אימפריית המטרופולין הפנימי המתפרס על שטח מחוזות סן ברנרדינו ואימפריאל. כבישים חשובים כמו: כביש 66 הידוע, כביש בין-מדינתי 40 החוצה את ארצות הברית ממערב למזרח וכביש בין-מדינתי 15 המוביל למדינת נבדה עוברים דרך העיר. בעיר נמצאת גם תחנת מיון רכבות גדולה, אחת הגדולות בדרום קליפורניה השייכת לחברת הרכבת BNSF. בעיר עוברות רכבות של יוניון פסיפיק בדרכן מלוס אנג'לס לסולט לייק סיטי, יוטה ומסילה של BNSF בדרכה לשיקגו.

אחוז גבוה מתושבי העיר הם אנשי צבא וזאת משום שסביב העיר ישנם מספר בסיסי צבא גדולים כגון בסיס של חיל הנחתים.

מדי שנה עוברים בברסטו מטיילים רבים מאזור לוס אנג'לס ודרום קליפורניה הנעים מזרחה לכיוון לאס וגאס והלאה. על כן העיר מלאה במוזיאונים ומרכזי מבקרים כגון: המרכז לחקר המדבר, מוזיאון עמק נהר מוהאבי, מוזיאון הרכבות של מערב אמריקה ומוזיאון הרכבים של כביש 66. דבר נוסף המאפיין את העיר היא כמות רבה של ציורי קיר המספרים את ההיסטוריה של האזור בעיקר ברחוב המרכזי של ברסטו. מדי יום יוצאים מספר סיורים מודרכים ברחוב הראשי בהם מספרים את ההיסטוריה של כל ציור קיר.

בקרבת העיר ישנם מספר אתרים של נאס"א וביניהם מרכז גולדסטון לתקשורת חלל עמוק.

## היסטוריה

ברסטו הוכרזה רשמית כעיר ב-30 בספטמבר 1947, אך ההתיישבות במקום החלה כבר בשנות ה-40 של המאה ה-19 על ידי מתיישבים מורמונים ומחפשים אחר זהב במכרות באזור. בשנות ה-60 של המאה ה-19 התגלה כסף רב במכרות מה שגרם לעוד אנשים להגיע ולנסות את מזלם במקום. באותו הזמן בערך החלה להיבנות מסילת רכבת על מנת להעביר את התפוקה לכל רחבי ארצות הברית.
על 
בשנת 1883 בנתה חברת סאות'רן פסיפיק מסילת רכבת מהעיירה מוהאבי בקליפורניה לנידלס השוכנת במזרח המדינה, על גדותיו של נהר הקולורדו. השם ניתן לעיר על שמו של אחד ממתכנני מסילות הרכבות באזור שהיה הבעלים של מסילת סנטה פה. עד היום אחוז גבוה מהכלכלה מבוסס על התחבורה.

## אקלים

האקלים בברסטו הוא חם בקיץ וקריר בחורף. הטמפרטורות הממוצעות בקיץ הן 38 מעלות צלזיוס, ובחורף 1- מעלות צלזיוס, כאשר הבקרים מאוד קרים ביחס לדרום קליפורניה.

## חינוך

ישנם שני מוסדות להשכלה גבוה בברסטו: האוניברסיטה הקהילתית של ברסטו וקמפוס של אוניברסיטת פארק, אוניברסיטה פרטית שהקמפוס הראשי שלה ממוקם במדינת מיזורי.

## קישורים חיצוניים

* 
* סיורי ציורי קיר בברסטו 
* מוזיאון עמק נהר מוהאבי 
* 

## הערות שוליים

קטגוריה:קליפורניה: ערים
קטגוריה:יישובים שהוקמו ב-1947
ג'ניפר קרפנטר

**ג'ניפר ליאן קרפנטר** (באנגלית: **Jennifer Leann Carpenter**; נולדה ב-7 בדצמבר 1979) היא שחקנית אמריקאית. ידועה בעיקר בשל גילום דמותה של דברה מורגן בסדרות דרמת הפשע "דקסטר" ו"דקסטר: דם חדש". בנוסף, שיחקה בסרטי האימה "גירוש השדים של אמילי רוז", "שטח ההסגר" ובסדרת הטלוויזיה מבית CBS "ללא גבולות" בתפקיד הראשי.

## ביוגרפיה
קרפנטר נולדה בלואיוויל, קנטקי שבארצות הברית, למשפחה מרקע נוצרי. הוריה הם רוברט קרפנטר וקת'רין (לבית מיטצ'ל). היא למדה באקדמיית "הלב הקדוש" בלואיוויל והוכשרה ב"וולדן תיאטרון" בקונסרבטוריון, ומאוחר יותר בבית הספר "ג'וליארד" בניו יורק. בשנת 2002, עוד לפני סיום לימודיה היא שיחקה בברודוויי בהפקה חוזרת של מחזהו של ארתור מילר "ציד המכשפות".

## קריירה
קרפנטר, 2010|ממוזער|314x314 פיקסלים
הופיעה בסרט "גירוש השדים של אמילי רוז". היא זכתה בפרס "הביצועים המפחידים הטובים ביותר" של MTV לשנת 2006, וקיבלה בנוסף את פרס "השחקנית פורצת הדרך של השנה בהוליווד".

מ-2006 עד 2013, שחקה קרפנטר בתפקיד דברה מורגן בסדרת דרמת הפשע "דקסטר" ברשת שואוטיים, למשך כל שמונה עונות הסדרה. על משחקה בסדרה היא זכתה לשבחי המבקרים, בהם העיתונאי האוסטרלי ג'ק מרקס, שתיאר אותה כשחקנית "מגניבה ומגושמת" ואמר כי היא "כל כך מושלמת, עד שצופים רבים מייחסים את הפגמים בדמות שמגלמת, לה".

בשנת 2015 שחקה בתפקיד סוכנת ה-FBI רבקה האריס בסדרת הדרמת-פשע "ללא גבולות" ברשת CBS, לצד ג'ייק מקדורמן בתפקיד בריאן פינץ'.

בשנת 2017 שיחקה בסרט הפשע "מהומה באגף 99" לצידו של וינס ווהן. בשנת 2018 הצטלמה לסרט "עם הגב לקיר", שוב פעם לצד ווהן ומל גיבסון.

בשנת 2019 כיכבה בתפקיד הראשי בסדרת הדרמה המשטרתית "The Enemy Within" ברשת NBC בתפקיד סוכנת המבצעים של CIA אריקה ג'יי שפרד.

## חיים אישיים
בדצמבר 2008 נישאה לשחקן מייקל סי הול, שמשחק את אחיה המאומץ בסדרה "דקסטר", ובדצמבר 2010 הודיעו השניים שהגישו מסמכי גירושים, לאחר שהיו פרודים במשך זמן מה. לאחר כשנה הסתיימו הגירושים בטענה שקיימות ביניהם מחלוקות שאינן ניתנות לגישור, אך השניים נשארו חברים קרובים.

ב-2013, החלה בזוגיות עם מוזיקאי הפולק סת' אבט. בפברואר 2015, נודע שהשניים מאורסים ושקרפנטר בהריון. באוגוסט באותה שנה יצאה הידיעה שבמאי 2015 נולד לשניים בן. קרפנטר סיפרה שהייתה בחודש התשיעי להריונה כשצילמה את הפיילוט לסדרה "ללא גבולות".

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות בית הספר ג'וליארד
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
קטגוריה:זוכות פרס סאטורן לשחקנית משנה בטלוויזיה
קורוזיית גימום

שמאל|ממוזער|250px|קורוזיית גימום
**קורוזיית גימום** היא תהליך קורוזיה מקומי היוצר גומות במתכת המשתתכת. תהליך זה נפוץ מאוד בים, ובאזורים הקרובים אליו ומכאן חשיבותו הרבה.

## כללי
קורוזיית גימום היא תופעה מוכרת היטב כבר אלפי שנים. מפני שהיא יוצרת גומות בפני השטח של המתכת, הנזק ממנה רב, ומכאן העניין הגדול בחקר שלה ובמניעתה.
למרות מחקר לא מועט שנעשה בנושא, מנגנונה של קורוזיית הגימום אינו נהיר כל צורכו עדיין, עם זאת, התבססו במהלך השנים מספר מסקנות מחקריות.

## תיאור חלקי של מנגנון הקורוזיה
כאמור המנגנון השלם של הקורוזיה לא ידוע עדיין, אבל נאספו מספר עובדות אקלקטיות בנושא:

השלב הראשון בקורוזיית גימום של מתכות מסוימות הוא המסת שכבת הפסיבציה של המתכת (בניגוד למשל לקורוזיה גלוונית בה אין זה הכרחי).

הוכח כי הגימום מוקל מאוד על ידי נוכחות של יוני הלידים (כלור,ברום,פלואור,יוד).
מפני שהימים מכילים יוני כלור, התופעה מואצת מאוד בסביבה ימית.
הקשר בין נוכחות יוני הליד לבין קורוזיית גימום לא ידוע נכון להיום, עם זאת ישנם חוקרים המניחים כי יוני ההליד מסיעים להמסת שכבת הפסיבציה של המתכת.

ישנן מתכות בהן היון החד ערכי של המתכת נספח לפני השטח כצורון ביניים.

תהליך הגימום מגדיל (בדרך כלל) את שטח המגע של המתכת עם הסביבה ולפיכך את קצב הקורוזיה שלה.

## תופעות ייחודיות לקורוזיית גימום
ריפוי (healing)- תופעה בה במהלך הקורוזיה נסתמים חלקית חלק מהגומות.
מסיבות שאינן ברורות חלק מהמגנזיום המומס נצבר על פני השטח. לעיתים המצבור הנ"ל קורם לתוך הגומה ו"מרפא" אותה.

negative diffrencial effect (בתרגום חופשי: "תוצא הפחת ההפרשי")- תופעה בה זרמי החימצון הנמדדים בקורוזיית גימום גבוהים מאלו המנובאים על ידי התאוריה. הסיבה העקרונית לכך היא הופעתם של הגומות אותן התאוריה לא לוקחת בחשבון. גומות אלו מגדילות את פני השטח של המתכת ולכך את קצב החימצון, כלומר את זרמי החימצון.

## ראו גם
* קורוזיה

## קישורים חיצוניים

## הערות שוליים

קטגוריה:כימיה
קטגוריה:כימיה אי-אורגנית 
קטגוריה:תגובות כימיות
קטגוריה:מטלורגיה
אריק דמפיר

**אריק טרווס דמפיר** (באנגלית: **Erick Travez Dampier**; נולד ב-14 ביולי 1975 בג'קסון, מיסיסיפי) הוא כדורסלן עבר אמריקאי מליגת ה-NBA. גובהו 2.11 מטרים.
## קריירה
דמפיר, בוגר אוניברסיטת המדינה של מיסיסיפי, נבחר על ידי האינדיאנה פייסרס במקום העשירי בדראפט ה-NBA לשנת 1996. את עונתו הראשונה בליגה, סיים עם ממוצעים של 5.1 נקודות, 4.1 כדורים חוזרים וחסימה אחת בכ-14 דקות למשחק. ב-12 באוגוסט 1997, הועבר יחד עם דואן פרל לגולדן סטייט ווריורס תמורת כריס מאלין.

בגולדן סטייט היה דמפיר לשחקן מוביל ופתח בחמישייה בכל 82 משחקיה של הקבוצה בעונה הסדירה. בנוסף על הפך דמפיר לשחקן מגוון במיוחד וסיים את העונה עם ממוצעים של 11.8 נקודות, 8.7 כדורים חוזרים, 1.1 אסיסטים, 1.7 חסימות ו-0.5 חטיפות בכ-32 דקות למשחק. בהמשך שנותיו בקבוצה, חווה עליות ומורדות, בעיקר בגלל מיעוט במספר המשחקים בהם שותף. בעונתו האחרונה בגולדן סטייט (עונת ), הגיע לשיאו והוביל את הקבוצה עם ממוצעי "דאבל דאבל" של 12.3 נקודות, 12 כדורים חוזרים ו-1.9 חסימות למשחק.

בעקבות יכולתו הטובה בעונה הקודמת, הוחתם דמפיר בדאלאס מאבריקס, וב-6 עונות במדיה העמיד ממוצעים של 6.4 נקודות, 7.4 כדורים חוזרים ו-1.2 חסימות למשחק.

ב-23 בנובמבר 2010 חתם דמפיר במיאמי היט.
דמפיר פרש בשנת 2012 ממשחק פעיל.

## קישורים חיצוניים

קטגוריה:אמריקאים ילידי מיסיסיפי
קטגוריה:ג'קסון (מיסיסיפי): אישים
קטגוריה:כדורסלני אינדיאנה פייסרס
קטגוריה:כדורסלני גולדן סטייט ווריורס
קטגוריה:כדורסלני דאלאס מאבריקס
קטגוריה:כדורסלני מיאמי היט
קטגוריה:כדורסלני אטלנטה הוקס
קטגוריה:כדורסלני אוניברסיטת המדינה של מיסיסיפי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של אינדיאנה פייסרס
קטגוריה:מיסיסיפי: כדורסלנים
קטגוריה:אמריקאים שנולדו ב-1975
הליד

[ממוזער|שמאל|250px|[מלח בישול|מלח הבישול הוא אחד ההלידים הנפוצים. נוסחתו הכימית היא NaCl.]]
[ממוזער|250px|למרבית מ[משחת שיניים|משחת השיניים המתועשות, מוסיפים כמות זעירה של יוני פלואוריד. מקור יוני הפלואוריד הוא, בין השאר, נתרן פלואורי, שנוסחתו הכימית היא NaF. גם מי שתייה מופלרים בשיטות שונות.]]
[שמאל|ממוזער|250px|[יודיד הכסף, שנוסחתו הכימית היא AgI, משמש רבות בזריעת עננים.]]
**הליד** בכימיה הוא רכיב דו־צורוני, כאשר צורון אחד הוא ממשפחת ההלוגנים והשני הוא צורון פחות אלקטרושלילי ממנו. הלידים מופיעים במלחים רבים ותרכובות רבות ומכאן חשיבותם. בצדו של הערך, דוגמאות להלידים נפוצים.

בגלל אלקטרושליליותם הרבה, נוטים ההלידים להתפרק בקלות ליוני הלידים.
להם חשיבות רבה במגוון תגובות למשל קורוזיית גימום.

## ניטור יוני הלידים
קיימת שיטה לניטור יוני הלידים על ידי המסת מלחי כסף קלי תמס בתמיסה למשל כסף חנקתי (AgNO3). בתנאים מסוימים, יון הכסף יצר משקע בלתי מסיס שיצטבר על תחתית הכלי על פי התפלגות הצבעים הבאה:
* כסף פלואורי (AgF) - לא מופיע משקע.
* כסף כלורי (AgCl) - משקע לבן.
* כסף ברומי (AgBr) - משקע צהוב בהיר.
* כסף יודי (הנקרא גם יודיד הכסף, AgI) - משקע צהוב.

## הלידים בתאורה

הלידים המתכתיים נמצאים בשימוש תעשיית התאורה. נורות המיוצרות בשיטה זו נקראות נורות מטל הליד, או מתכת הליד. יתרונן הגדול הוא הנצילות האורית הגבוהה שלהן (יחסית למתחרות נפוצות כמו נורת כספית). יתרון אחר הוא ספקטרום הצבעים הנרחב שהן פולטות.

יתרונות אלו מכשירות אותן לשימוש בזרקורים, תאורת אצטדיונים, חנויות, מפעלים, מרכולים, מחסנים, אולמות ספורט, ובעשורים האחרונים גם בתאורת רחוב וכן בפנסים קדמיים של חלק מכלי הרכב (בשמן הגנרי: "קסנון" ו-"Xenon HID"). שימוש נוסף שלהן הוא בחממות מפני שהן מחקות טוב יותר את אור השמש בשלבי גידול שבהם הספקטרום של נורת נתרן לחץ גבוה איננו מתאים.

## שימושי הלידים אחרים
אחת מצורות שימור המידע בספריות ענק נקראת מיקרופיש - מעין מצע המזכיר סרט צילום המיועד לשימור מידע. גם חומר זה מבוסס הלידים הודות לפעילות האופטית של תרכובות של הלידים.שימוש דומה קיים גם במיקרופילם.

## ראו גם
* הלואלקאן
* הלידי כסף
* נורה חשמלית
* מיקרופיש
* מיקרופילם
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כימיה
אדם יוהאן פון קרוזנשטרן

**אדם יוהאן פון קרוזנשטרן** (19 בנובמבר 1770 - 24 באוגוסט 1846) היה אדמירל בחיל הים של האימפריה הרוסית ומגלה ארצות רוסי ממוצא גרמני בלטי. נודע גם בשמו הרוסי **איוון פיודורוביץ' קרוזנשטרן** (ברוסית: **Иван Федорович Крузенштерн**).

קרוזנשטרן נולד למשפחה של גרמנים-בלטים שהתגוררה באזור שכיום הוא חלק מאסטוניה ואז חלק מהאימפריה הרוסית.

לאחר סיום בית הספר בטאלין הוא למד בבית הספר לקציני צי בסנקט פטרבורג והחל משנת 1788 שירת בצי הרוסי. בעקבות השתתפותו במלחמה נגד שוודיה קודם בדרגות. בשנת 1793 הועבר להמשך לימודים לאנגליה. באוניית הצי המלכותי הבריטי השתתף בקרבות נגד הצי הצרפתי באוקייאנוס האטלנטי.

בשנים 1803–1806 יחד עם יורי ליסיאנסקי הוא פיקד על מסע החקר הרוסי הראשון סביב כדור הארץ.

על שמו קרויים מצר, מכתש על הירח, כמה איים באוקיינוס השקט, שוברת קרח רוסית, אנית מפרש של האקדמיה של רוסיה לימאות, ספינת קיטור דמיונית ולהקת כליזמר-רוק ישראלית.

## קישורים חיצוניים

* [תיאור מפורט של מסע סביב העולם מאת [מיכאיל קוז'וחוב]]
* 
* 

קטגוריה:חברי האקדמיה המלכותית השוודית למדעים
קטגוריה:גרמנים-בלטים
קטגוריה:מגלי ארצות רוסים
קטגוריה:אדמירלים רוסים
קטגוריה:הקפת כדור הארץ: אישים
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:מעוטרי אות מסדר הבז הלבן
קטגוריה:חברי האקדמיה למדעים ולאמנויות של גטינגן
קטגוריה:זוכי פרס דמידוב
קטגוריה:ילידי 1770
קטגוריה:נפטרים ב-1846
מצלמה יחידה

ממוזער
**מצלמה יחידה** היא טכניקת צילום הממומשת בעיקר בסרטי קולנוע או בוידאו קליפים ולעיתים אף בתוכניות טלוויזיה. בשיטה זו מצלמה אחת ויחידה מצלמת את הסצנה בסט הצילומים.

שיטה זו מקובלת מאוד בתעשיית הקולנוע, אולם בתעשיית הטלוויזיה שיטה זו מקובלת בעיקר בסדרות דרמה (כגון: "הסופרנוס", "עמוק באדמה", ציידי הצללים, ו"אוז"), וקומדיות (כגון: "סקראבס", "קוראים לי ארל" ו"משפחה בהפרעה"). רוב תוכניות הטלוויזיה כיום אינן מצולמות בשיטה זו, אלא מצולמות באולפן טלוויזיה שבו יש שתי מצלמות או יותר (כגון: "מבט לחדשות", "פופוליטיקה", "ארץ נהדרת", "כוכב נולד", "סיינפלד", "חברים").

## ראו גם
* מערך מרובה מצלמות

קטגוריה:טכניקות צילום
קטגוריה:טלוויזיה: טכנולוגיה
קטגוריה:מונחים בקולנוע
אמלי נותומב

**אָמֶלִי נוֹתוֹמבּ** (בצרפתית: **Amélie Nothomb**;  9 ביולי 1966, בלגיה) היא סופרת בלגית הכותבת בצרפתית.

## ביוגרפיה
נותומב נולדה בבלגיה לזוג דיפלומטים בלגים. מגיל שנתיים עד גיל שש חייתה ביפן שם למדה יפנית. בהמשך עברה לגור בסין, ארצות הברית, לאוס, בורמה, בנגלדש ועוד. כשהייתה בת שבע-עשרה חזרה עם משפחתה לבלגיה והחלה ללמוד פילולוגיה של השפות הרומאניות באוניברסיטה החופשית של בריסל (ULB). הנסיעות הרבות והמעברים בילדותה לא היו קלים והשפיעו על כתיבתה. כשהייתה בת חמש עברה המשפחה לסין, ובספרה 'כבוד ורעדה' כתבה ש"לעזוב את יפן הייתה חוויה קורעת בשבילי". עד גיל 17 - כאשר עברה לבריסל - לא ביקרה מעולם באירופה; לטענתה היא חשה בבריסל "זרה" כמו בכל מקום אחר, למרות מוצאה הבלגי. לאחר סיום הלימודים חזרה ליפן ועבדה עבור חברה גדולה, אך לא הצליחה להשתלב שם וחזרה אחרי שנה לאירופה. על כך כתבה בספרה האוטוביוגרפי "בחיל ורעדה".

נותומב נוהגת לסלף את הביוגרפיה שלה ומספרת שהיא נולדה ביפן בתאריך 13 באוגוסט 1967.

הספר "כבוד ורעדה" הוסרט בבימויו של אלן קורנו (Alain Corneau) ובהשתתפות סילבי טסטו (Sylvie Testud) כאמלי.

## ספריה שתורגמו לעברית
שישה מספריה תורגמו לעברית:
* **כבוד ורעדה**, 2001 בהוצאת כנרת זמורה ביתן
* **בחיל וברעדה**, 2001 בהוצאת כנרת זמורה ביתן
* **תורת ההיגיינה של רוצח**, 2002 בהוצאת כנרת זמורה ביתן
* **חרפות וגידופים**, 2004 בהוצאת עם עובד
* **חומצה גופריתנית**, 2007 בהוצאת אסיה
* **יומן הסנונית**, 2013 בהוצאת אסיה

## קישורים חיצוניים

* 

* ביבליוגרפיה מלאה באתר The Complete Review
* 
* אריק גלסנר, על "יומן הסנונית", של אמלי נותומב, הוצאת "אסיה" (מצרפתית: חגית בת-עדה), בבלוג מבקר חופשי, 26 במרץ 2013, פורסם במדור לספרות ב"7 לילות" של "ידיעות אחרונות"
* אמלי נותומב באתר עם עובד
* ספרה 'חרפות וגדופים' באתר עם עובד
* אמלי נותמב וספריה שיצאו בהוצאת אסיה
* 
* 

## הערות שוליים

קטגוריה:ואלונים
קטגוריה:ערכים שבהם תבנית בריטניקה אינה מתאימה
קטגוריה:סופרות בלגיות כותבות צרפתית
קטגוריה:בוגרי האוניברסיטה החופשית של בריסל (ULB)
קטגוריה:בלגיות שנולדו ב-1966